cyanic-selkie/wikianc huggingface dataset:
נטפליקס
נטפליקס (באנגלית: Netflix) היא חברה אמריקאית שמושבה בלוס גאטוס שבקליפורניה. הוקמה בשנת 1997 על ידי ריד הייסטינגס ומארק רנדולף בסקוטס ולי שבקליפורניה. עיקר פעילות החברה הוא במתן שירותי צפייה ישירה תמורת תשלום חודשי בשיטת Over the Top של ספריית סרטים ותוכניות טלוויזיה, שחלק מהן הופקו על ידי החברה. נכון לאוקטובר 2022 יש לנטפליקס 223 מיליון מנויים ברחבי העולם, מתוכם 73 מיליון בצפון אמריקה. נטפליקס זמינה בכל מדינות העולם פרט לסין העממית, קוריאה הצפונית, רוסיה וסוריה. בנוסף לארצות הברית, ישנם לחברה משרדים גם בהולנד, בברזיל, בהודו, ביפן, בקוריאה הדרומית ובקנדה.
תאוהרי ג'אורג'סקו
תאוהרי ג'אורג'סקו (ברומנית: Teohari Georgescu; 31 בינואר 1908 - 31 בדצמבר 1976) היה פעיל קומוניסט ופוליטיקאי רומני, פועל דפוס בהכשרתו, מראשי המשטר הקומוניסטי ברומניה, שר הפנים ו"מתאם השירותים המיוחדים" של רומניה בשנים 1945–1952 וסגן ראש הממשלה בשנים 1948–1952. מתוקף תפקידו היה מהאחראים למדיניות הדיכוי והטרור הסטליניסטי ברומניה במיוחד אחרי שנת 1947, בחסות כוחות הצבא הסובייטיים שנכחו על אדמת רומניה עד שלהי שנות ה-50'. ביוזמת יריביו במפלגה, ובראשם גאורגה גאורגיו דז', הורחק ג'אורג'סקו מהנהגת המפלגה והמדינה במאי 1952. בפברואר 1953 הוא נעצר, נחקר בגין האשמות-שוא על "קונוניה" "ימנית" בתוך המפלגה, על הסכמות עם הלגיונרים, על היותו כביכול סוכן של הבולשת הבורגנית לשעבר, על קשרים עם הציונים והקלות על הגירת יהודים מרומניה, ועוד. ב-1955 הוא שוחרר מן הכלא. בשנותיו האחרונות התאפשר לו לשרת כמנהל בית דפוס שבו עבד בצעירותו, ובימי שלטונו של ניקולאה צ'אושסקו טוהר שמו מכל אשמה ב-1968 והוא זכה לאותות הוקרה מהמפלגה.
ילדות וצעירות
תאוהרי ג'אורג'סקו נולד בשנת 1908 בעיר בבוקרשט כשלישי בין שבעת הילדים של קונסטנטין ג'ארג'סקו ושל אנטה. הזוג גר בכביש קיטילה וניהל חנות מכולת. בנעוריו, אחרי הלימודים עזר ג'אורג'סקו לאביו בחנות. למד בבית ספר מקצועי לאמנויות גרפיות ושתי כיתות בתיכון "ספנטול סאבה". בגיל 15 התחיל לעבוד כשוליית סדר בבית הדפוס החשוב בבוקרשט, "Cartea Românească" ("הספר הרומני"). בגיל 18 התייתם מאביו. הוא שירת בצבא הרומני בבית הספר לקצינים זוטרים באוראדיה ולאחר מכן חזר לעבוד בבית הדפוס. התחיל בחשאי לקרוא חוברות תעמולה קומוניסטיות ובשנים 1927–1928 היה חבר בוועד השביתה של הפועלים במקום העבודה וב-1929 הצטרף למפלגה הקומוניסטית, שהייתה מחוץ לחוק. השתתף באסיפות חשאיות, בארגון שביתות ובחלוקת כרוזים. במרץ-אוקטובר 1933 היה ג'אורג'סקו חבר בוועד האיגוד המקצועי ע"ש גוטנברג של עובדי הדפוס ובוועדה המקומית של איחוד האיגודים המקצועיים בבוקרשט. באוקטובר 1933 נעצר לראשונה על חלוקת כרוזים ועל פעילותו הפוליטית והסינדיקלית. בעת מעצרו ידוע שקיבל מכות מחוקריו. הודות למאמצי עורך דינו, יוסיף שראייר (?- 1950), עונשו הסתכם בחודשיים מאסר. הוא ריצה אותו בבית המעצר של מחוז בוקרשט בכלא וקרשט. אחרי שחרורו עבד ג'אורג'סקו בדצמבר 1933-יוני 1934 כפועל דפוס ב-"Cartea Românească" וכיהן כחבר במועצה הכללית של "האיגודים המקצועיים המאוחדים של רומניה". ב-8 ביוני 1934 נעצר שוב ומצא את עצמו שוב במאסר לחודשיים בבית הסוהר ז'ילאווה, ובסופו של דבר שוחרר בערבות.
נטפליקס
נטפליקס התחילה כחברה להשכרת תקליטורי DVD, בה הלקוחות מזמינים תקליטור DVD להשכרה דרך האינטרנט, מקבלים אותו ומחזירים אותו באמצעות הדואר. ב-2007 התחילה נטפליקס להזרים תכנים, תוך שהמשיכה להפעיל את שירות השכרת התקליטורים. בשנת 2010 הרחיבה החברה את פעילותה לקנדה, לאמריקה הלטינית ולאיים הקריביים. בשנת 2013 החלה נטפליקס להפיק תוכן מקורי משלה והשיקה את הסדרה הראשונה "בית הקלפים" ומאז הפכה לספק שירותי הזרמת מדיה הגדול בעולם.
בינואר 2016 הרחיבה נטפליקס את פעילותה ל-190 מדינות פעילות זו כוללת בין השאר גם שירותי כתוביות ודיבוב לשפות מקומיות והצגת התפריטים והפוסטרים בשפה המקומית, כולל לעברית.
תאוהרי ג'אורג'סקו
פעילותו במפלגה הקומוניסטית במחתרת
ג'אורג'סקו נעצר לאחר מכן פעמים חוזרות. בינואר 1935 נעצר בפלוישט בגין אי התייצבות בבית משפט והוחזק במעצר מספר חדשים. בין 1937–1940 משפטו נדחה מעל עשר פעמים עד שלבסוף נידון לחודשיים מאסר. בפעילותו המחתרתית נשא ג'אורג'סקו כינויים מחתרתיים כמו "יונסקו" (ב-1934–1935), "אנדריי" (1937-1936), "פופוב" (ביוני-ספטמבר 1940) ו"מיכאי" (1941-1940). בינואר 1935 נעצר בעיר פלוישט ושוב נכלא לחודשיים. בשנים 1937-1936 עבד בבית דפוס חשאי של המפלגה הקומוניסטית ואחר כך בין ספטמבר 1937 ליוני 1938 כיהן כמזכיר סניף המפלגה המחתרתי ב"סקטור 3" של בוקרשט וכן כחבר בוועד המקומי של המפלגה בבוקרשט. בו זמנית עבד ב-1937–1938 כפועל בבית הדפוס של היומון אדוורול וב"Imprimeria Națională" (בתרגום - "בית הדפוס הלאומי"). בהמשך פעל באוגוסט 1938-ספטמבר 1939 כמזכיר הוועד המקומי של המפלגה הקומוניסטית בבוקרשט ובאוקטובר 1939-אפריל 1940 נבחר לראשונה לחבר בוועד המרכזי של המפלגה ברמה ארצית. באפריל 1940–1941 נבחר גם למזכירות הוועד המרכזי של המפלגה.
נטפליקס
פעילות החברה
החברה החלה את דרכה ב-1997, ונכון לאוקטובר 2021 יש לה למעלה מ-213 מיליון מנויים ברחבי העולם.
תאוהרי ג'אורג'סקו
פעילותו במפלגה הקומוניסטית במחתרת
באפריל 1940 ליווה למוסקבה את שטפאן פוריש, שהתמנה למזכיר הכללי החדש של המפלגה הקומוניסטית ברומניה. הנסיעה נועדה לקבלת הדרכה לפי הוראה גאורגי דימיטרוב במשרד הפנים הסובייטי (נ.ק.וו.ד) בענייני שיטות קידוד של המידע וטכניקות כתיבת ידיעות על גבי זכוכית. בשובו לרומניה באוקטובר 1940 ג'אורג'סקו נבחר שוב לחבר הוועד המרכזי של המפלגה הקומוניסטית בין אפריל 1941 ל-21 באוקטובר 1945. בתקופה זו נעצר שוב ב-23 באפריל 1941 יחד עם שאר חברי מזכירות המפלגה פרט לפוריש. הפעם, בימי המשטר החדש, הצבאי-פאשיסטי של אנטונסקו, נידון ג'אורג'סקו לעשר שנות מאסר. הוא נכלא בבית הסוהר בקאראנסבש ואחר כך בכלא וקרשט ובהמשך, שוב בקאראנסבש. לפני שהועבר למחנה המאסר בטרגו ז'יו ב-1943 מינה גאורגיו-דז' את ג'אורג'סקו למנהיג ההתארגנות הקומוניסטית בבתי הכלא. יומיים אחרי נפילת המשטר אנטונסקו, בעקבות החזרה לחוקה הדמוקרטית, שוחרר ג'אורג'סקו מן הכלא ב-25 באוגוסט 1944.
הקריירה השלטונית בעת השכנת המשטר הקומוניסטי ברומניה
בחסות הצבא הסובייטי תפסה המפלגה הקומוניסטית ברומניה, שהפכה לחוקית, עמדות חשובות בשלטון הדמוקרטי החדש. לפי הצעתה של אנה פאוקר שחזרה מגלות ברית המועצות יחד עם כניסת הצבא הסובייטי לרומניה, ב-4 בנובמבר 1944 התמנה ג'אורג'סקו לתת-מזכיר מדינה לעניינים מנהליים במסגרת משרד הפנים של ממלכת רומניה. הוא עמד בקשר ישיר עם היועצים הסובייטים, ביניהם הגנרל דמיטרי פדיצ'קין, וגם באמצעות גאורגה פינטיליה, ראש "משק המפלגה" האחראי בנושאי ביטחון על הקשר עם הסוכנים הסובייטים ברומניה. בתוקף תפקידו קיבל עליו ג'אורג'סקו את המשימה לפעול להחדרת הקומוניסטים לתוך מנגנוני הז'נדרמריה והסיגורנצה ולשירות המודיעין המיוחד הרומניים. ג'אורג'סקו סיים את תפקידו כתת-המזכיר במשרד הפנים ב-28 בפברואר 1945.
כעבור שבוע, ב-6 במרץ 1945 התמנה כשר הפנים בממשלת ד"ר פטרו גרוזה, שנמצאה בשליטה קומוניסטית רחבה. הוא המשיך להחזיק בתיק זה עד 28 במאי 1952, גם בממשלה הבאה בראשות גאורגה גאורגיו -דז' שהייתה על טהרת המפלגה הקומוניסטית. אחרי מעצרו של המזכיר הכללי לשעבר של המפלגה, שטפאן פוריש, הרביעייה המנהיגה את המפלגה - המזכירות - שהייתה מורכבת מגאורגיו-דז, אנה פאוקר, וסילה לוקה וג'אורג'סקו עצמו שהאשימה את פוריש בבגידה הורתה על חיסולו הפיזי. ללא משפט, פוריש נרצח אחר כך בשנת 1946 בבית שבו הוחזק בכוח, באמצעות אלת ברזל. מבצעי ההוראה היו נאמנו של דז', גאורגה פינטיליה ונהגו. בוועידה הלאומית של המפלגה הקומוניסטית של רומניה שהתקיימה ב-16-22 באוקטובר 1945 נבחר ג'אורג'סקו לחבר בוועד המרכזי של המפלגה והשתייך לו עד 27 במאי 1952.(מ-1948 שינתה המפלגה את שמה למפלגת הפועלים הרומנית). הוא נבחר גם לחבר בפוליטבירו (הלשכה הפוליטית) של הוועד המרכזי ובמזכירות הוועד המרכזי, בהן פעל כחבר מן המניין עד 27 במאי 1952.
נטפליקס
שירות השכרת DVD
לנטפליקס מסלולי מנויים שונים שבהם יכול מנוי להחזיק במספר סרטים, הנקבע לפי התעריף החודשי: ככל שתשלום הקבוע גבוה יותר, יכול הלקוח להחזיק במספר סרטים גדול יותר. אין הגבלה על משך הזמן שבו מותר למנויים להחזיק בכל סרט. עיכוב בהחזרה גורר רק עיכוב במשלוח הסרט הבא ברשימה שהגדיר הלקוח.
תאוהרי ג'אורג'סקו
הקריירה השלטונית בעת השכנת המשטר הקומוניסטי ברומניה
בשנים 1946–1948 היה ג'אורג'סקו גם חבר בבית הנבחרים והחל מ-1948 עד 1952 היה נציג של מחוז הבחירה טימישוארה באספה הלאומית הגדולה, הפרלמנט החדש שהוקם על ידי השלטון הקומוניסטי. בין 17 במרץ 1948 ל-28 במאי 1952 כיהן ג'אורג'סקו גם כסגן ראש הממשלה בממשלת גאורגיו-דז'. בעת היותו אחד המנהיגים המרכזיים של השלטון החדש של "הרפובליקה העממית הרומנית" ובמיוחד כאחראי על משרד הפנים ותיאום השירותים המיוחדים לביטחון, השליט ג'אורג'סקו ועמיתיו מדיניות של דיכוי וטרור, שכלל במשך שבע שנים כ־100,000 מעצרים פוליטיים - של מתנגדים בפועל או מדומים חשודים כמתנגדים לשלטון הקומוניסטי, של איכרים שהתנגדו לקולקטיביציזה של החקלאות, של חברים לשעבר ודמויות פוליטיות מן המפלגות ה"בורגניות" שהוצאו מחוץ לחוק, אקדמאים, אנשי רוח ואנשי דת הידועים כבעלי דעות שונות מהאידאולוגיה השלטת. האסירים הפוליטיים הראשונים היו הנעצרים בהפגנות הפרו-מונרכיות בסתיו 1945 ובימי הבחירות הכלליות המזויפות ב-19 בנובמבר 1946. עם האנשים שנפלו ראשונים קרבן לדיכוי נמנה גם התובע ג'וג'וק מקראיובה שניהל בימי המשטר הקודם תיק פלילי נגד ג'אורג'סקו נעצר ב-1948 והובא לבוקרשט והושלך דרך החלון מהקומה החמישית של פרפקטורת המשטרה. בשנת 1948 אורגן גם דיכוי הכנסייה היוונית-קתולית הרומנית שהוצאה מחוץ לחוק ומעצרם של בישופיה (28 באוקטובר 1948). בעת הנהגתו עסקו שירותי הביטחון גם בדיכוי קבוצות פרטיזנים אנטיקומוניסטים פחות או יותר חמושות שפעלו באזורים הכפריים ובהרים. בשנת 1947 ניצלו הסובייטים, אמיל בודנראש וג'אורג'סקו את ניסיונם של כמה ממנהיגי האופוזיציה להימלט מרומניה ("פרשת טמדאו") כדי להוציא מחוץ לחוק את שתי "המפלגות ההיסטוריות" הבורגניות - מפלגת האיכרים הלאומית והמפלגה הלאומית-ליברלית ולעצור את מנהיגיהם. רבים מהם נזרקו לבתי סוהר הידועים כיום לשמצה.
נטפליקס
שירות השכרת DVD
כל מנוי נטפליקס מגדיר בחשבונו באתר האינטרנט של החברה רשימת סרטים שהוא מעוניין לצפות בהם, והחברה שולחת אליו את הדיסקים בדואר. בנוסף, יכולים המנויים להמליץ על סרטים למנויים אחרים ולכתוב ביקורות על הסרטים. נטפליקס מאחדת את דירוגי הצופים יחדיו על מנת לנסות ולחזות מאילו סרטים וסדרות הצופים ייהנו וכך בוחרת ומסננת את התכנים אותם היא מציגה.
תאוהרי ג'אורג'סקו
הקריירה השלטונית בעת השכנת המשטר הקומוניסטי ברומניה
כשר הפנים בשנת 1951 היה ג'אורג'סקו המארגן הראשי של גירושם ההמוני של בני קבוצות אתניות וחברתיות מאזור הספר בגבול עם יוגוסלביה - רבע מהם גרמנים אתניים (שוובים של באנאט), האחרים סרבים, בולגרים, ארומנים קיאבורים, פליטים רומנים מבסרביה ובוקובינה וכו', לערבות ברגאן המשתרעות בין בוקרשט לדנובה.
נטפליקס
שירות השכרת DVD
במאי 2022 החברה הודיעה כי היא צפויה להשיק עד לסוף השנה שירותי סטרימיניג בעלות מופחתת אך שירותים אלו יכללו פרסומות.
תאוהרי ג'אורג'סקו
הקריירה השלטונית בעת השכנת המשטר הקומוניסטי ברומניה
מאוחר יותר, בחקירתו ב-1952 הואשם ג'אורג'סקו על ידי דז' וחבריו לעבר במפלגה כי בסוף 1945, ביוזמתם של אנה פאוקר ושלו נוהלו מגעים מטעם המפלגה הקומוניסטית עם ניקולאיה פטראשקו, מנהיג בפועל של הפלג של הוריה סימה בארגונים הלגיונרים המחתרתיים (התנועה הלגיונרית הייתה בלתי חוקית ברומניה החל משנת 1941) וסוכם על "אי תוקפנות" בין הצדדים ועל שחרורם של לגיונרים ממחנות הריכוז והפסקת רדיפתם של אלה שירדו למחתרת (ושלא ביצעו פשעים) בתמורה להסגרה מרצון ומסירת כלי נשק. צעדים אלה היו למעשה חלק מהמאמץ הקדחתני של המפלגה הקומוניסטית שמספר חבריה היה מצומצם להגדיל בקצב מהיר את מספרם והם היו בזמנו חלק מהמדיניות שנקבעה על ידי מזכירות המפלגה כולה. בסופו של דבר בשנת 1948 התחילו מעצרים המוניים של אלפי חברים לשעבר של התנועה הלגיונרית,
בעת כהונתו כשר הפנים האחראי להוצאת דרכונים, התנהלה עלייה המונית של יהודים מרומניה לישראל, בהתאם למדיניות של המפלגה הקומוניסטית של רומניה באישור ההנהגה הסובייטית. תפקידו ותפקידה של אנה פאוקר בהרשאת עלייה זו בשנים 1948–1951 נוצלה ב-1952 בהכפשתם של השניים כ"משתפים פעולה" עם הציונים.
נטפליקס
שירות הזרמת תוכן
את שירותיה של נטפליקס ניתן לצרוך באמצעות אתר האינטרנט שלה ובמכשירים נוספים הכוללים כונני Blu-ray, מחשבי לוח, טלפונים חכמים, טלוויזיות חכמות, קופסאות סטרימינג וקונסולות משחקים כגון: Xbox One, PlayStation 4, Xbox 360 ו-PlayStation 3. (ב-30 ביוני 2021 הוסר השירות מקונסולות: Wii U, Nintendo 3DS) "הזרמה" ברזולוציית 4K דורשת מכשיר ומסך התומכים ברזולוציה עם HDCP.
תאוהרי ג'אורג'סקו
ההדחה
במליאת הוועד המרכזי של המפלגה הקומוניסטית ב-26-27 במאי 1952 הואשם תאוהרי ג'אורג'סקו - ביחד עם שרת החוץ אנה פאוקר, עם שר האוצר וסילה לוקה ועם גאורגה רדולסקו, סגן השר לסחר-החוץ - בעידוד הפלגנות בתוך המפלגה, ובחתירה נגדה ונגד המדינה. בשלב הראשון הוא ושאר הנאשמים סולקו מהפוליטבירו ומתפקידיהם במפלגה הקומוניסטית ובמדינה. אחרי "בדיקת" המסמכים, החל ב-17 ביוני 1952 עבר ג'אורג'סקו סדרת חקירות ב-DGPS (המינהל הכללי של משטרת הביטחון), ארגון שהוקם תחת חסותו ב-1948. ב-18 בפברואר 1953 נכלא ג'אורג'סקו, ושוחרר מן הכלא בתום 3 שנים, ב-20 בינואר 1956.
נטפליקס
התחרות בתחום הסטרימינג
נכון לשנת 2022 נטפליקס היא ספקית הסטרימינג הגדולה בעולם עם 222 מיליון מנויים פעילים. במקביל, מפעילות חברות רבות שירותי סטרימינג זולים יותר, ביניהן אמזון באמצעות שירות אמזון פריים, דיסני, אפל וחברת IQ הפועלת בסין.
תאוהרי ג'אורג'סקו
ההדחה
בכלא הוא עבר 190 חקירות קשות, כפי שהיה נהוג מאז שהוא עצמו עמד בראש משרד הפנים וניהל את "תיאום השירותים המיוחדים" לביטחון. על מנת ללחוץ עליו להודות ולהלשין על חבריו, הובאו למעצר גם אשתו וילדיו. עם הרחקתו מפעילות פוליטית והעמדתו בחקירות, הושם הקץ ל"ניסוי פיטשט" - שיטת "חינוך מחדש" שנוהלה בשנים 1949–1952 על ידי השירותים החשאיים, במטרה להשפיע על אסירים פוליטיים, ולכפות עליהם את האידאולוגיה של המפלגה הקומוניסטית. האשמותיו של ג'אורג'סקו כללו: (1) היותו סוכן בשירות הבולשת הבורגנית (ה"סיגורנצה"); (2) מינוי עורך דינו לשעבר, יוסיף שראייר (שהואשם אף הוא כ"סוכן הסיגורנצה") לתפקיד מזכיר כללי של משרד הפנים; (3) ניסיון להגיע להסכם פיוס עם נציגי הלגיונרים (חברי "משמר הברזל" הפרו-נאצי) שיאפשר ללגיונרים-לשעבר שדה פעולה חופשי לפעולות ריגול, חבלה ותעמולה נגד המשטר; (4) ניהול מדיניות מנוגדת לאינטרסים של המדינה בסוגיית ההגירה, ומתן אפשרות לעזיבתם של מהנדסים, רופאים וטכנאים שעבודתם הייתה חיונית למדינה; (5) הקלה על גורמים ציוניים עוינים להגר מן המדינה; (6) התערבות לטובת עבריינים כך שיחמקו מעונש; (7) התערבות דומה לטובת מקורביו וקרובי משפחתו; (8) ניהול יחסים עם נשותיהם של אסירים ועם פקידות הכפופות לו; (9) הפסקת חקירתה של פקידה במשרד הפנים בשם אוקטביה פרוימסקו שהייתה מאהבתו; (10) החזקת מטבע זר ברשותו בניגוד לחוק. בסופו של דבר לא נמצאו ראיות לכך שהוא היה סוכן הסיגורנצה, ואף לא לכך שידע כי יוסיף שראייר היה סוכן. ביוזמת הנהגת המפלגה בראשות צ'אושסקו נערכה לג'ורג'סקו ב-1968 חקירה חוזרת על ידי ועדה מיוחדת שטיהרה אותו מרוב ההאשמות. בעניין רציחתו של פוריש הוועדה הגיעה למסקנה כי הודאתו בכך שיזם את המעשה הייתה לא מהימנה, והרצח בוצע מיוזמתה המשותפת של הנהגת המפלגה ובראשה גאורגיו-דז' (שמת ב-1965).
נטפליקס
התחרות בתחום הסטרימינג
ב-19 באפריל 2022, לאחר פרסום הדוחות הרבעוניים, הודיעה החברה על ירידה במספר המנויים, לראשונה זה למעלה מעשור.
שיתוף מנויים
במאי 2022 החברה הודיעה כי להערכתה ישנם למעלה ממאה מיליון משתמשים שאינם משלמים וצורכים שירותי סטרימינג באמצעות שיתוף סיסמאות. עוד הודיעה החברה כי היא שוקלת להגביל את הגישה לשירותי הסטרימינג למנויים משלמים, למשק בית משותף. החברה אף החלה ב-אפריל 2022 בניסוי במספר ארצות בדרום אמריקה בו היא מציעה הוספת משתמשים תמורת תשלום נוסף, החברה אף הודיעה כי בתום הניסוי בכוונתה לגבות תשלומים ממשתמשים אשר משתפים סיסמאות בכל רחבי העולם, עד לסוף שנת 2022.
תאוהרי ג'אורג'סקו
שנותיו האחרונות. טיהור שמו על ידי המשטר צ'אושסקו
בימי שלטונו של ניקולאה צ'אושסקו, במליאת הוועד המרכזי של המפלגה הקומוניסטית הוחלט באפריל 1968 לטהר מאשמה את שמותיהם של חלק מקרבנות הדיכוי הסטליניסטי משנות מנהיגותו של גאורגה גאורגיו דז', ביניהם גם תאוהרי ג'אורג'סקו. ב-21 ביולי 1972 מונה ג'אורג'סקו, לאות הוקרה, כחבר מ"מ בוועד המרכזי של המפלגה. הוא החזיק בתפקיד זה עד ה-28 בנובמבר 1974. כמו כן הוענקו לו התואר "גיבור העמל הסוציאליסטי" ומדליית הזהב "המגל והפטיש".
נטפליקס
מינוי משולב פרסומות
ב-3 בנובמבר 2022 השיקה "נטפליקס" מינוי בסיסי משולב פרסומות ("Basic with ads") אשר יתחרה בשירות דומה שתשיק "דיסני+" בדצמבר באותה שנה. בשלב הראשון, השירות כולל את ארצות הברית, קנדה, מקסיקו, הממלכה המאוחדת, אוסטרליה, יפן, ברזיל, צרפת, גרמניה, איטליה וקוריאה הדרומית, וב-10 בנובמבר תצטרף גם ספרד. במסלול זה, כל שעת שידור כוללת 4 עד 5 דקות של סרטוני פרסומות.
תאוהרי ג'אורג'סקו
חייו הפרטיים
אחותו, לנוצה פסקולסקו, הייתה בשנות ה-50 ראשת לשכה במשרד החינוך הרומני, בעת כהונתה של אנה פאוקר. אחד מאחיו, בבה ג'אורג'סקו, התמנה ב-1948 למפקד בית הסוהר בג'ורג'יו. ג'אורג'סקו היה נשוי פעמיים: אשתו הראשונה, אמיליה סמואילה, יהודייה במוצאה, הייתה פעילה קומוניסטית מתקופת המחתרת. היא ילדה את בתו הראשונה, אנקה, לימים רופאה, שעלתה לישראל בשנות ה-80' עם בעלה. אשתו השנייה הייתה מריוקה, גרושתו של הפעיל הקומוניסטי גריגורה ג'אמנו. מנישואים שניים אלה נולדו לג'אורג'סקו שני בנים תאומים.
נטפליקס
שיתופי פעולה
נטפליקס רכשה זכויות יוצרים מששת האולפנים הגדולים בהוליווד ובכך הפכה לחברת הטלוויזיה בתשלום הגדולה ביותר. בשנת 2011 חתמה נטפליקס על שיתוף פעולה עם חברת דרימוורקס אנימציה. הסכם זה בין אולפן הוליוודי לבין שירות הזרמת תוכן היה הראשון מסוגו. בפברואר 2012 חתמה נטפליקס חוזה נוסף עם Weinstein Company.
במסגרת שיתוף פעולה עם חטיבת הטלוויזיה של אולפני מארוול, חברת וולט דיסני (כל תכניה הוסרו במהלך 2019) ואולפני ABC, הפיקה נטפליקס סדרות מקור העוסקות בדמויותיהם של דרדוויל, ג'סיקה ג'ונס, לוק קייג' ואיירון פיסט, שהסתכמו כולן במיני סדרה המפגישה את הדמויות הראשיות בסדרות הקודמות כקבוצת המגנים. נכון לאוגוסט 2018 הועלו לצפייה הסדרות "דרדוויל", "ג'סיקה ג'ונס", "לוק קייג'", "איירון פיסט", "דפנדרס", וסדרת טלוויזיה אודות דמותו של המעניש. נטפליקס קנתה את הסדרה החממה של גיורא חמיצר אשר צולמה מחדש באנגלית, עם שחקנים אמריקאים וישראלים בישראל. החממה האמריקאית עלתה בנטפליקס ב-8 בספטמבר 2017.
תאוהרי ג'אורג'סקו
חייו הפרטיים
אחד מגיסיו היה הגנרל ניקולאיה פרבולסקו, שמונה על ידי ג'וארג'סקו כמזכיר כללי במשרד הפנים המופקד על המשטרה, ובהמשך היה לתת-מזכיר במשרד האספקה וראש עיריית בוקרשט בשנים 1949-1948.
נטפליקס
שיתופי פעולה
בפברואר 2021 הודיעה "נטפליקס" על פתיחת משרד בקנדה, אחרי שהחברה השקיעה 2 מיליארד דולר אמריקני במדינה זו מאז שנת 2017. המשרד הקנדי יעסיק מנהל תוכן שיהיה אחראי על הפקות מקור מקומיות, ויפעל בנוסף למרכז הפקות הסרטים שפתחה החברה בטורונטו בשנת 2019 בשיתוף פעולה עם "אולפני סינספייס" ו"אולפני פיינווד טורונטו", וכן בנוסף לשבע במות סאונד שחכרה "נטפליקס" בשנת 2020 בפארק אולפני הקולנוע הקנדי  ליד ונקובר. ב-6 במאי 2022 השיקה החברה את משרדה ברומא, איטליה, בניהולה של לאונורה "טיני" אנדראטה, סגנית נשיא "נטפליקס" לתוכניות מקור בשפה האיטלקית, שהצטרפה לחברה ביוני 2020
תאוהרי ג'אורג'סקו
חייו הפרטיים
תאוהרי ג'אורג'סקו מת ב-1976. אפרו נטמן ב"אנדרטת גבורי המאבק לחירות העם והמולדת, למען הסוציאליזם", הידוע כיום כמאוזולאום בפארק קרול. אחרי נפילת המשטר הקומוניסטי ברומניה הוא הועבר למקום אחר.
נטפליקס
הפקות מקור
החל מ-2013 מממנת החברה הפקות תוכן מקורי שמשודרות דרכה. ההפקה הראשונה שמימנה הייתה הסדרה "בית הקלפים" שעלתה לשידור בפברואר 2013. בנטפליקס קיימים שני סוגים של כותרים המזוהים כ"תוכן מקורי"; סדרות וסרטים שלא הופקו על ידי החברה וזמינים גם בשירות הזרמת התוכן שלה, כגון ריברדייל. כאשר מדובר בסדרה, עליית פרקים לשירות כפופה ללוח השידורים של החברה המקורית שמשדרת את הסדרה. הסוג השני הוא תוכן מקורי באמת, המופק במימון נטפליקס ומועלה לשירות, כמו פה גדול. לעיתים סדרת טלוויזיה עוברת בעונה מתקדמת להפקה במימון נטפליקס.
תאוהרי ג'אורג'סקו
פרסומים
(נאום בוועידה המנהלית בקלוז', 26 בספטמבר 1945) (למען אינטרסים מאוחדים) (נאום בפני אזרחי הסקטור III כחול של בוקרשט) (ההגנה המפוקחת של חירויות העם. קובץ מאמרים. 1944-יולי1946) (כיבוש העצמות הלאומית - ב-1877 - כיבושה מחדש -ב-1944–1945) (היסודות הפוליטיים של משטר הדמוקרטיה העממית) (המועצות העממיות. סקירה בפני האספה הלאומית הגדולה, יום רביעי 12 בינואר 1949) (המפלגה והארגון המהפכני המאוחד של הנוער העובד) (נאום בוועידה לאיחוד הנוער העובד ב-12 במרץ 1949) (סקירה על פרויקט החוק לחלוקה טריטוריאלית של הרפובליקה העממית הרומנית)
נטפליקס
הפקות מקור
בדצמבר 2018 פורסם כי בשנת 2018 הוציאה נטפליקס כ-8 מיליארד דולר על הפקות מקור.
תאוהרי ג'אורג'סקו
לקריאה נוספת
(כולל דו"חות חקירות של תאוהרי ג'אורג'סקו בשנות המעצר ב-1953–1954)
נטפליקס
הפקות מקור
בהפקות המקור, נוהגת נטפליקס להוציא את כל הפרקים באותו הזמן, בניגוד לשיטה המסורתית הנהוגה בטלוויזיה, בה פרקים יוצאים באופן יומי או שבועי. תופעה זאת מאפשרת לצופים לבצע צפיית בינג'.
תאוהרי ג'אורג'סקו
קישורים חיצוניים
"De unde vine minciuna „Teohari Georgescu = Burăh Tescovici” באתר Acum - 19.10.2010
נטפליקס
נטפליקס והזנב הארוך
נטפליקס פועלת על פי תאוריית הזנב הארוך של אנדרסון. חלק מהסרטים איתם עובדת נטפליקס הם סרטים שאינם נמצאים בספריות הרגילות המחזיקות סרטי איכות וסרטים דוקומנטריים. פלח שוק עיקרי נוסף פונה לקהל ההודי ומציע שלל סרטים של תעשיית בוליווד. בכך, ניתן לראות את תאוריית הזנב הארוך, בזמן שרוב חנויות הסרטים הן בעלות מקום מדף מוגבל, לנטפליקס הפועלת על טכנולוגיית ענן יש אפשרות לאחסן כותרים רבים וכל לקוח יכול לצפות ולהתאים את התכנים המתאימים לו. בנוסף, באפשרות נטפליקס להגיע לקהל צרכנים מבוזר הרבה יותר מספריית הסרטים הציבורית ובכך עיקר הצלחתה הוא ממספר עצום של כותרים מסוגות נישתיות באופן מצטבר, בנוסף לרבי מכר.
תאוהרי ג'אורג'סקו
קישורים חיצוניים
ביוגרפיה קצרה Laurențiu Dologa- Fețe ale comunismului românesc:Teohari Georgescu באתר Ziare 18.8.2010
נטפליקס
נטפליקס והזנב הארוך
כמו כן, בשל שירות ההמלצות של נטפליקס הצופים נחשפים למגוון של סרטים הקרובים להיסטוריית הצפייה שלהם.
בשנת 2006 יזמה נטפליקס תחרות לשיפור מנגנון חיזוי העדפות הסרטים של הלקוחות, ובתום שלוש שנים של תחרות, ב-21 בספטמבר 2009, העניקה החברה פרס של מיליון דולר לצוות של שבעה עובדים בחברות התקשורת האמריקאיות יאהו ו-AT&T.
בשנת 2011 תפסה נטפליקס את המקום הראשון בדירוג התעבורה באינטרנט בצפון אמריקה, ועברה את ביטורנט. הדבר נתפס כמשמעותי במאזן בין תכנים חוקיים בתשלום תוך שמירת זכויות יוצרים לבין שימושים חינמיים/פיראטיים.
בישראל
בינואר 2016 החלה נטפליקס לפעול בישראל, וב-26 ביוני באותה שנה החלה להציע כתוביות בעברית לחלק נרחב מהתכנים. ביולי 2017 החלה נטפליקס להציע דיבוב לעברית לרבים מתכני הילדים (כולל סרטי מקור שדובבו לעברית בלעדית עבור נטפליקס) ולחלק מהתכנים לקהל הבוגר. ב-26 ביולי 2017 הציגה נטפליקס ממשק מלא בעברית כולל פוסטרים בעברית לתכנים בשירות. על פי מאקו, עם התפשטות נגיף הקורונה עלה מספר המנויים ובשנת 2020 היו כ-55 אחוזים מהישראלים (כ-5 מיליון) מנויים לשירות נטפליקס. נטפליקס רוכשת סדרות ישראליות רבות.
במסגרת שיתוף פעולה של נטפליקס עם בית הספר סם שפיגל לקולנוע ולטלוויזיה, ב-22 בספטמבר 2022 התקיים בלוס אנג'לס טקס תחת הכותרת "Scripted Israel", שבו הוענקו פרסים כספיים למפתחי סדרות ישראליות. בפרס הראשון בסך 20,000 דולר, זכתה הסדרה "אשת איש" (באנגלית: "Insignificant"), שכתבה מינדי ארליך. בפרס השני בסך 10,000, זכו בנימין פרידנברג ואיהאב ג'דאללה, יוצרי הסדרה "ופאא". בטקס השתתפו מנכ"ל נטפליקס טד סרנדוס ומנהלים בכירים בחברה, בפרמאונט+ ו-HBO. כן יוצגו באירוע חברות ההפקה הישראליות "מובי פלוס הפקות", "דורי מדיה", "ספירו סרטים" ו"קודה תקשורת".
טנטא
טַנְטָא, (בערבית: طنطا; בקופטית: ⲧⲁⲛⲧⲁⲑⲟ) היא בירת מחוז אל-ע'רביה בצפון מצרים. לפי אומדן רשמי מתאריך 1 ביולי 2021 אוכלוסיית העיר מנתה 576,648 בני אדם, מה שהופך אותה לעיר השנייה בגודלה במחוז אל-ע'רביה (אחרי אל-מחלה אל-כוברא) ולתשיעית במצרים כולה. העיר שוכנת בחצי דרך בין אלכסנדריה וקהיר, ומשמשת מרכז חקלאי גדול וצומת חשובה לרכבות במצרים. בעיר אחת מן האוניברסיטאות החשובות במצרים.
בשל המיקום הגאוגרפי בשפך הנילוס, בעיר לא נותרו שרידים מתקופת הפרעונים, אלא רק מן התקופה האסלאמית ואילך. ב-1882 התחולל בעיר קרב לכיבושה על ידי הכוחות הבריטים. בעיר קיים גם שדה תעופה צבאי, אשר מעליו התחוללו קרבות אוויר במהלך מלחמת יום הכיפורים.
בטנטא הייתה קיימת קהילה יהודית מתקופות מוקדמות, אך מרבית חבריה עזבו לאלכסנדריה בתחילת המאה ה-18. כיום לא קיימת קהילה יהודית בעיר.
בין האתרים בטנטא, מסגד הנקרא על שמו של שיח' אחמד אל-בדווי, שהקים במאה ה-13 מסדר סופי, ובו קברו.
יחסי גינאה המשוונית–צרפת
יחסי גינאה המשוונית–צרפת הם היחסים הדיפלומטיים הרשמיים שבין רפובליקת גינאה המשוונית לבין הרפובליקה הצרפתית.
סקירה כללית
לאחר תקופה של התעצמות היחסים, היחסים הכלכליים עם צרפת האטו בשנת 2016. עם זאת, צרפת נותרה שותפה מסחרית חשובה של גינאה המשוונית וכ-40 חברות צרפתיות פועלות מהמדינה. מספר מרשים בהתחשב בגודלה הקטן של המדינה והיותה מדינה אפריקנית באזור עני. צרפת מפעילה פרויקטים בגינאה הצרפתית לשיפור איכות החיים בה והיא המדינה הראשונה בעולם לעשות כן בגינאה המשוונית.
מאה שקל אחרונים
מאה שקל אחרונים הוא אלבום של להקת "ג'נגו", שיצא בשנת 1999 בלייבל העצמאי פאסט מיוזיק שהקימו עמיר רוסיאנו ואמיר שור.
באלבום זה מנגנים רן שמעוני בתופים ונושי פז בגיטרה, ובאלבום זה לראשונה נוטש ג'נגו את עמדת הבס ועובר לגיטרה. את עמדת הבס מאייש באלבום זה חבר חדש בלהקה, אלדד גואטה, שהתארח כקלידן באלבומה הקודם של הלהקה, "מרחק של מטר". האלבום, שהוקלט כולו לייב באולפני פאסט מיוזיק, מאופיין בטקסטים אישיים, פסימיים וקודרים, המעבירים מסרים של תסכול (מה שנגמר מתחיל, כל מה שאני אומר), מצוקה כלכלית (מאה שקל אחרונים) ודיכאון (שמח עצוב, וזה הסוף).
רשימת השירים
<ul style="display:table;">
</ul>
היפנוס
מיתולוגיה
היפנוס שכן במערה אפלה בעולם התחתון, הרחק מאור השמש. למערה לא היה פתח ולא הייתה כניסה. מי שכן מעז להגיע אל המערה נתקל במרבד פרחי פרג בעלי ריח משכר ונרדם. כך נשמרת הדממה על מנת שאיש לא יוכל להיכנס ולהפריע לתנומתו של היפנוס השקוע בתרדמה.
ב"איליאדה" היפנוס מוזכר כאחיו התאום של תנטוס, התגלמות המוות. הסיודוס (בתאוגוניה) מציין שהיפנוס הוא בנה של ניקס, אלת הלילה, אך הוא לא נוקב בשמו של האב.
היפנוס היה אביו של מורפיאוס, אל החלומות, וכן היה אחד מבני לווייתו של האדס, אל השאול ושליט המתים. הוא העניק לאנדימיון את היכולת לישון עם עיניו פקוחות, כדי שגם בשנתו יוכל להשגיח על אהובתו סלנה, אלת הירח. אולם, מעבר לסיפורים אלו היפנוס כמעט ולא מופיע בסיפורי המיתולוגיה, ומעולם לא הייתה לו כיתת פולחן מרכזית.
שימושים
באמנות היפנוס תואר כגבר צעיר ערום בעל כנפיים הבוקעות מרקותיו. לעיתים הוא הוצג כבעל זקן וכנפיים המחוברות לכתפיו.
משמו של האל היפנוס נגזר המושג היפנוזה שנטבע ב-1841 על ידי הרופא המנתח הסקוטי ג'יימס ברייד.
האגודה ללימודי ישראל
האגודה ללימודי ישראל (באנגלית: AIS - Association for Israel Studies) היא אגודה מדעית בינלאומית שהוקמה בשנת 1985 אשר עוסקת בקידום וטיפוח לימודי ישראל, תחום מחקר רב-תחומי המאגד את העוסקים במחקר של ישראל המודרנית בתחומי מדעי הרוח וחברה. האגודה רשומה בארצות הברית וחברים בה כ-500 חוקרים מכל רחבי העולם.
נכון לשנת 2021 נשיא האגודה הוא פרופסור אריה ספוזניק מאוניברסיטת בן-גוריון בנגב. בין נשיאי העבר של האגודה: מירון (מייק) ארונוף, איאן לוסטיק, פנינה להב, רוברט פרידמן , יואל מגדל, חנה הרצוג, רחל ברנר, אלן דאוטי , אביבה חלמיש, גד ברזילי, מנחם הופנונג, אילן טרואן, ויעל ארונוף.
האגודה מקיימת מדי שנה כנס המתקיים בשפה האנגלית ובמסגרתו היא מחלקת את פרס שפירא לספר הטוב ביותר בלימודי ישראל, על שם הסוציולוג יונתן שפירא, פרס הלפרין לעבודת הדוקטורט הטובה ביותר בלימודי ישראל, על שם הסוציולוג בן הלפרין ואת פרס קימרלינג להרצאה הטובה ביותר בכנס השנתי על שם הסוציולוג ברוך קימרלינג. כמו כן מעניקה האגודה מדי שנה פרס על מפעל חיים לחוקר בולט בתחום לימודי ישראל ופרס לחוקר צעיר ומבטיח בתחום.
ההאגודה מוציאה לאור את כתב העת Israel Studies Review, המתפרסם ארבע פעמים בשנה.
כתובת (ארכאולוגיה)
כתובת היא מונח המתייחס לכל מסמך, סימן, מספר או אות שנכתבו, גולפו, עוצבו, או נחרתו על חומרים בעלי שרידות יחסית כגון אבן, שיש, מתכת, עץ. חקר הכתובות הוא תחום במדעי הארכאולוגיה הנקרא אפיגרפיה.
חקר כתובות נבדל מחקר מסמכים שנכתבו על נייר, עור, גוויל, או פפירוס; מחקרם של טקסטים אלה נקרא פלאוגרפיה.
קרלה בליי
קרלה בליי (Carla Bley; נולדה ב-11 במאי 1936), מוזיקאית ג'אז חופשי, מלחינה, פסנתרנית, מעבדת מוזיקלית ומובילת הרכבי ביג בנד. אחת מהדמויות הבולטות והמוערכות בעולם הג'אז החופשי. מוגדרת על ידי מבקרים כפוסט מודרנית ו"היפר מודרנית".
ביוגרפיה
קרלה בליי נולדה כקרלה בורג באוקלנד (קליפורניה). אביה היה פסנתרן ומנצח על מקהלת הכנסייה ועודד אותה ללמוד לשיר ולנגן. בגיל 14 נטשה את עולם המוזיקה כדי להתמחות בגלגיליות ובגיל 17 עזבה את ביתה לניו יורק ועבדה למחייתה כמוכרת סיגריות במועדון בירדלנד. שם הכירה את הפסנתרן פול בליי, עמו התחתנה ב-1957. בליי שכנע אותה להלחין ועד מהרה החלו לחנים שלה להופיע בהקלטות אמני ג'אז כמו למשל Bent Eagle בתקליטו של ג'ורג' ראסל מ-1960 Stratusphunk, הקטע Ictus בתקליטו של ג'ימי ג'ופרה Thesis ותקליטו של פול בליי Barrage.
בשנות השמונים שיתפה פעולה עם אמנים שאינם מתחום הג'אז כג'ק ברוס, רוברט וויאט, ומתופף פינק פלויד ניק מייסון, שבתקליט הסולו שלו, Nick Mason's Fictitious Sports, כתבה את כל השירים, עיבדה מוזיקלית, הפיקה וכינסה את המבצעים מבין ידידיה הקבועים רוברט וויאט, מייקל מנטלר, סטיב סוולו ועוד. היא עיבדה ל-Liberation Music Orchestra של צ'ארלי היידן והפיקה מחוות לת'לוניוס מונק ולקורט וייל.
אולם שיתוף הפעולה הארוך והמשמעותי ביותר של קרלה בליי הוא עם בן זוגה, סטיב סוולו. השניים משתפים פעולה בהנהגת ביג בנד ענק ("הביג בנד של קרלה בליי"), חברת תקליטים, wattxtrawatt ומיזמים שונים כמו העלאת האופרה Escalator over the Hill בביצוע חי בקלן, גרמניה ב-1997.
על עצמה אמרה:
קולפורט
קולפורט (באנגלית: Coalport) היא עיירה בעמק איירונברידג' במחוז שרופשייר שבאזור מערב המידלנדס במערב אנגליה. העיירה היא חלק מאתר המורשת העולמית "עמק איירונברידג'". היא נכללה בהכרזה בשל "פוניקולר הדוברות" המחבר בין תעלת שרופשייר לתעלת קולפורט.
היסטוריה
קולפורט הוקמה על ידי חרש הברזל ויליאם ריינולדס, כ"עיר מתוכננת". בין השנים 1788 עד 1789 נבנו שם מפעלים, בתי מלאכה, מחסנים וגם מעונות לפועלים. ריינולדס גם בנה את תעלת שרופשייר שחיברה את מכרות הפחם של שרופשייר עם נהר סוורן. בקצה התעלה הוקם מזח לטעינת הפחם. מכאן גם השם שניתן לעיירה, קולפורט שפירושו נמל הפחם.
ב-1795 הוקם בקולפורט מפעל חרסינה שייצר את "חרסינת קולפורט" ("Coalport porcelain").
Journal of Israeli History
Journal of Israeli History (אנגלית: כתב העת להיסטוריה של ישראל) הוא כתב עת העוסק בהיסטוריה של ישראל המודרנית ושל התנועה הציונית, היוצא לאור משנת 1980 בהוצאת ראוטלדג' (Routledge) והמכון לחקר הציונות וישראל באוניברסיטת תל אביב. תחילה נקרא כתב העת "Zionism", אחר כך שונה שמו ל-"Studies in Zionism", וב-1994 קיבל את שמו הנוכחי.
בכתב העת מתפרסמים מאמרים מקוריים של חוקרים בתחומי ההיסטוריה ומדעי החברה, מדעי היהדות ומזרחנות.
עורכת כתב העת היא ההיסטוריונית אניטה שפירא, עורכת המשנה היא פיליפה שמרת. חברי המערכת הם: פרופ' דן לאור, פרופ' מנחם מאוטנר, פרופ' יוסף מאלי, פרופ' אשר ססר ופרופ' שלום רצבי.
ג'אוש 685
ג'ושוע כריסטיאן ננאי (באנגלית: Joshua Christian Nanai; נולד ב-5 בנובמבר 2002) הידוע בשם הבמה ג'אוש 685, הוא מפיק מוזיקלי ניו זילנדי.
בזמן שהיה תלמיד בבית הספר התיכון מנורווה, בדרום אוקלנד, ניו זילנד, הוא פרץ את דרכו בזכות הסינגל "" משנת 2020, בו השתתף זמר ה-R&B האמריקאי ג'ייסון דירולו, שהגיע למקום הראשון ביותר מ-15 מדינות, כולל ארצות הברית, בריטניה, קנדה, אוסטרליה וניו זילנד.
ביוגרפיה וקריירה
ננאי נולד וגדל בדרום אוקלנד ומתגורר במנורווה. הוא חצי סמואני. המספר "685" המופיע בשם הבמה שלו מתייחס לקוד החיוג לסמואה. הוא הפך לפסיפי הראשון והניו זילנדי השלישי אי פעם שהגיע לראש מצעד הסינגלים הבריטי, עם "".
TIROS
TIROS (ראשי תיבות של: Television InfraRed Observation Satellite) היא סדרת לווייני חיזוי מזג אוויר ששוגרה על ידי נאס"א החל מ-TIROS-1 ב-1960. TIROS היה הלוויין הראשון בעל יכולת חישה מרחוק של כדור הארץ. יכולת זו איפשרה למדענים לצפות בכדור הארץ ולחקור אותו מפרספקטיבה חדשה - החלל. תוכנית TIROS הצליחה להוכיח את התועלת בתצפיות מזג אוויר מהחלל.
לאחר 10 שיגורים של לווייני TIROS, המשיכה התוכנית עם שיגורי לווייני ה-TIROS Operational System, אחר כך עם שיגורי NOAA ITOS, ולבסוף עם שיגורי TIROS-N ו-Advanced TIROS-N שהאחרון שבהם שוגר בפברואר 2009.
בין המשתתפים בתוכנית אפשר למנות את נאס"א, ESSA, NOAA, RCA, Astro Space וחברת מרטין.
TIROS
לווייני ה-TIROS, שקלו כ-130 ק"ג, נישאו על גבי משגרים מסוג תור-אייבל, תור-דלתא, דלתא B ודלתא E מנמל החלל קייפ קנוורל. הלוויין היה בצורת תוף בקוטר של כ-105 ס"מ ובגובה 48 ס"מ. הלוויין נשא 2 מצלמות טלוויזיה באורך 15.24 ס"מ. למצלמה אחת הייתה עדשה בעלת זווית רחבה עם אורך מוקד של 1.6f שיכל לצפות בכ-1,300 ק"מ מפני כדור הארץ. למצלמה השנייה הייתה עדשה טלסקופית עם אורך מוקד של 1.8f בעל יכולת הגדלה של 10 עד 12 על פני המצלמה הראשונה.
הלוויין יוצב במסלולו על ידי גירוסקופ. כשהלוויין השתחרר משלבו השלישי של המשגר, הוא היה משלים כ-136 סיבובים בדקה סביב עצמו. כדי שהתצלומים שיתקבלו ממנו לא יהיו מטושטשים, מערכת מכנית הופעלה והפחיתה את הסל"ד ל-12 סיבובים בדקה עם סיום הכניסה למסלול.
TIROS Operational System
לווייני ה-TIROS Operational System, או בקיצור TOS, החלו עם שיגור הלוויין ESSA-3 באוקטובר 1966, ונמשך עד לשיגור ESSA-9 בפברואר 1969. לווייני ה-TOS היו ללוויינים המטאורלוגים הראשונים של ארצות הברית שנעו במסלול קוטבי. לווייני ה-TOS שקלו כ-140 ק"ג, גובהם היה 56 ס"מ והם שוגרו על גבי משגרים מסוג דלתא E (ונגזרותיו) ודלתא N מנמל החלל קייפ קנוורל (שיגור 1) ומבסיס חיל האוויר וונדנברג.
ITOS
ITOS, קיצור של Advanced TOS, היא עוד קבוצת לוויינים שהחלה עם שיגור ITOS-1 (או TIROS-M) בינואר 1970 והסתיימה עם שיגור NOAA-5 (או ITOS-H) ביולי 1976. סדרה זו המשיכה את לווייני ה-TOS ושימשו גם הם כלוויינים מטאורולוגיים במסלול קוטבי. בסדרה זו החל השימוש בשם NOAA כמזהה הלוויינים, כאשר ניהול הלוויינים עבר מ-ESSA ל-NOAA. לווייני ה-ITOS שקלו כ-330 ק"ג, גובהם היה 1.22 מטרים ואורכם (עם לוחות סולאריים פרוסים) 4.3 מטרים. לווייני ה-ITOS שוגרו על גבי משגרים מסוג דלתא N (ודלתא N6), דלתא 0100 (ודלתא 0300) ודלתא 2000 (ודלתא 2310) מבסיס חיל האוויר וונדנברג.
TIROS-N
TIROS-N היוותה את המשך ITOS וגם היא כללה שיגור לוויינים מטאורולוגיים למסלול קוטבי. הלוויינים נוהלו על ידי NOAA ונאס"א הייתה אחראית לפיתוחם ושיגורים. לווייני TIROS-N שקלו כ-1,416 ק"ג, גובהם היה 3.7 מטרים והם שוגרו על בי משגרים מסוג אטלס E, אטלס F וטיטן 2 (וטיטן 2G) מבסיס חיל האוויר וונדנברג.
Advanced TIROS-N
Advanced TIROS-N או ATN היא סדרת ההמשך של TIROS-N וכל TIROS בכלל. ATN החלה עם שיגור NOAA-8 במרץ 1983 והשיגור האחרון בה היה שיגור NOAA-19 (או N Prime) בפברואר 2009. הלוויינים שוגרו כדי להחליף את לווייני ה-TIROS הקודמים כלוויינים מטאורולוגיים במסלול קוטבי. לוויינים אלו שוקלים 1,479 ק"ג, גובהם 4.18 מטרים, קוטרם 1.88 מטרים והם נושאים רכיבים וכלים מתקדמים יותר מקודמיהם. לווייני ה-ATM שוגרו על גבי משגרים מסוג אטלס E, טיטן 2 (וטיטן 2G) ודלתא 7320-XC מבסיס חיל האוויר וונדנברג.
איסטאנדרס - דמויות
ברשימה זו מופיעות הדמויות המשתתפות באופרת הסבון הבריטית איסטאנדרס או השתתפו בה בעבר.
משפחת מיטשל
משפחת מיטשל הוצגה לראשונה באיסטאנדרס ב-1990 והורכבה במקור מפגי מיטשל ושלושת ילדיה, פיל, גראנט וסאם. לאחר מכן הצטרף לסדרה בילי מיטשל, שהוצג כבן דוד של פיל, גראנט וסאם מדרגה שנייה, ואיתו האחיין שלו, ג'יימי. בהמשך, הצטרפו לסדרה גם בנות הדוד רוני ורוקסי, עם אביהן ארצ'י מיטשל.
המיטשלים הם אחת המשפחות המרכזיות בהיסטוריה של הסדרה ובניה כיכבו בעלילות מרכזיות רבות במהלך השנים. כבעליהם של בתי עסק רבים בכיכר אלברט (ביניהם הפאב השכונתי "קווין ויק", המוסך השכונתי ומועדון הלילה), הם מוצגים לרוב כיריביהם העסקיים והאישיים של משפחת ביל ושל משפחות בעלות ממון אחרות שרכשו נכסים מרכזיים בשכונה לאורך השנים.
בין העלילות המרכזיות בהן כיכבו בני המשפחה: תעלומת "מי ירה בפיל", תעלומת "מי רצח את ארצ'י מיטשל", חילופי התינוקות והמאסר של רוני מיטשל, ההתמודדות עם סרטן השד של פגי מיטשל, ההתמודדות עם אלכוהוליזם, התמכרות לסמים קשים ואלימות במשפחה של פיל מיטשל, והרצח של הת'ר טרוט על ידי בן מיטשל.
משפחת ביל
משפחת ביל\פאולר היא המשפחה הוותיקה ביותר באיסטאנדרס. בפרק הראשון של הסדרה הורכבה המשפחה מהאם לו ביל, בנה פיט ובתה פאולין. פיט התגורר בכיכר אלברט עם אשתו קאת'י ובנו איאן, בעוד פאולין התגוררה עם בעלה ארתור פאולר וילדיהם מארק ומישל. לימים נולד לארתור ופאולין בן נוסף, מרטין.
לאורך השנים התערבבו המשפחות ביל ופאולר עם הג'קסונים והמיטשלים והיו חלק מסיפורים מרכזיים, כמו הגילוי שמארק פאולר נשא HIV, תאונת הדרכים בה הרג מרטין פאולר את ג'יימי מיטשל וההריון הבלתי מתוכנן של מרטין וסוניה ג'קסון בני העשרה. בפברואר 2007, לאחר מותה של פאולין ועזיבתם של מרטין וסוניה, לא נותרו בסדרה בני משפחת פאולר ואיאן ביל ומשפחתו הפכו לדמויות המובילות במשפחה.
איאן ביל הוא הדמות הוותיקה ביותר בסדרה ומגולם על ידי אדם וודיאט עוד מהפרק הראשון. הוא הדמות היחידה שהופיעה בסדרה באופן רציף מיומה הראשון. הוא נישא והתגרש פעמים רבות במהלך הסדרה, ולו ארבעה ילדים – סטיבן, התאומים לוסי ופיטר, ובובי הצעיר.
משפחת ביל מחזיקה במספר בתי עסק ונדל"ן ברובע וולפורד, ביניהם דוכן הירקות בשוק, חנות הפיש אנד צ'יפס ובית הקפה. ב-2012 חווה איאן התמוטטות עצבים ונעלם למספר חודשים, במהלכם נאלצה בתו לוסי לדאוג לעסק המשפחתי. עם שובו, העביר לה איאן את הבעלות על כל העסקים והדירות שהיו ברשותו.
חיים ביבס
חיים בִּיבּס (נולד ב-1 בדצמבר 1969) הוא ראש עיריית מודיעין-מכבים-רעות מאז שנת 2008, מכהן כיו"ר מרכז השלטון המקומי בישראל מאז 2014 ויו"ר דירקטוריון החברה למשק וכלכלה של השלטון המקומי ודירקטור במפעל הפיס. בעבר שימש חבר המועצה להשכלה גבוהה וחבר דירקטוריון ברשות העתיקות.
ביוגרפיה
ביבס נולד וגדל בבית שאן, בנם של לילי וסלומון ביבס, ילידי מרוקו שעלו ארצה ב-1955. בשנת 1997 עבר להתגורר במודיעין. הוא נשוי ליפית ואב לשלושה ילדים. ביבס הוא אחיינו מצד אימו של סגן ראש הממשלה לשעבר דוד לוי ובן-דודם של אורלי לוי-אבקסיס וז'קי לוי. התחנך בתנועת הנוער הלאומי והצטרף לשורות תנועת הליכוד כנער בן 18. לאחר שחרורו מצה"ל, הקים את תנועת הנוער הלאומי בבית שאן, ובשנת 1998 שימש כחבר מליאת המועצה הציבורית לחילופי משלחות וצעירים לפיתוח קשרים בינלאומיים.
ביבס בוגר תואר ראשון באוניברסיטת חיפה בחוג למדעי המדינה, עם התמחות במנהל ציבורי, סוציולוגיה ויחסים בינלאומיים ובעל תואר שני במנהל ציבורי ושלטון מקומי מאוניברסיטת בר-אילן, בו ערך עבודת מחקר בנושא רפורמה בשלטון המקומי וניהול עיר מקצועי. ביבס, סגן-אלוף במיל', שימש מפקד גדוד 'זמן יקר', אשר אמון על הכשרות לקורסי קצינים, מ"כים ואימוני מילואים.
את דרכו בשירות הציבורי החל כמנהל פרויקטים בתחום בינוי ופיתוח ארצי וכמנהל פרויקטים של תחום איכות הסביבה ותחבורה בשלטון המקומי, ולאחר מכן עסק בתחום בינוי מוסדות חינוך ומבני ציבור ברשויות רבות בישראל. בשנת 2000 הקים את ועד הורי גני הילדים במודיעין, בשנת 2003 נבחר לראשונה כחבר מועצת העיר מודיעין-מכבים-רעות. בחלקה השני של הקדנציה כיהן כסגן ומ"מ ראש העיר בהתנדבות.
לקראת הבחירות לראשות הליכוד (פריימריז) בשנים 2007, 2012, 2013 ו-2015 מונה לעמוד בראש המטה של בנימין נתניהו לכנסת ולראשות הממשלה.
ראש עיריית מודיעין-מכבים-רעות
בשנת 2003 התמודד לראשונה על ראשות העיר מודיעין-מכבים-רעות מטעם הליכוד. ביבס זכה ל-7.83% מקולות הבוחרים ולא עלה לסיבוב השני. רשימתו זכתה למנדט אחד והוא הצטרף לקואליציה של משה ספקטור וכיהן כסגן ומ"מ ראש העיר (ללא שכר) בחצי השני של הקדנציה.
ביבס נבחר לראשונה לראשות העיר מודיעין בשנת 2008. בבחירות 2013 נבחר לקדנציה שנייה ברוב גדול. בבחירות 2018 התמודד לקדנציה שלישית כמועמד יחיד, שבסופן נבחר לראשות העירייה.
ביבס פעל לקידום תחום החינוך בעיר כאשר הגדיל את תקציב החינוך, שעומד כיום על יותר מ-50% מהתקציב השוטף של העירייה. הוא קידם תוכניות חינוכיות לכלל שכבות הגילאים בתחומים שונים, תוך השקעה בסביבת לימוד חדשנית. ההשקעה במערכת החינוך הביאה לדירוגה של העיר מודיעין-מכבים-רעות בצמרת הערים בישראל בכל הנוגע לאחוז הזכאים לבגרות. בשנת הלימודים תשע"ז זכתה מודיעין-מכבים-רעות בפרס החינוך הארצי, המוענק לרשויות מקומיות. בין היתר, זכתה העירייה בפרס זה בזכות פעילות העירייה בתחום קידום סובלנות, קבלת השונה וקידום המצוינות בתחומן. ביבס הגדיל את ההשקעה בתוכניות ייחודיות ובהתאמת תשתיות פיזיות לאוכלוסיות ילדים בעלי צרכים מיוחדים בעיר. בנוסף, בחמש השנים האחרונות (2013–2018) זכו שישה בתי ספר מהעיר בפרס בית ספר מצטיין ארצי.
בתקופת כהונתו כראש עיר ניצבת מודיעין-מכבים-רעות בראש טבלת אחוזי הגיוס לצה"ל משנת 2010 ועד 2018 הודות לפעילות רחבת ההיקפים בעידוד לגיוס והכנה לצה"ל.
עם כניסתו לתפקיד ראש העיר, החל בתנופת בינוי ופיתוח נרחבים וקידם שורה ארוכה של פרויקטים, בהם חתימה על הסכם גג לבניית 12 אלף יחידות דיור חדשות והקמתן של שכונות חדשות בעיר מודיעין-מכבים-רעות, פיתוח מרכז העיר ותכנון השדרה המרכזית הכוללת משרדים, מסחר ויחידות דיור, הקמת מוסדות חינוך ומבני ציבור בעיר. ביבס הקים ופיתח את פארק הטבע העירוני ענבה, לצד פארקים נוספים בשכונות ושבילי אופניים ברחבי העיר. ביבס גם השקיע בפיתוח תשתיות פיזיות בתחום התחבורה, לרבות הקמת מרכז תחבורה עירוני, וקידם את השיווק והפיתוח של אזורי התעסוקה, המלאכה והפארק הטכנולוגי בעיר, תוך הבאת חברות שונות לעיר.
בתקופת כהונתו כראש העיר, דורגה עיריית מודיעין-מכבים-רעות כעירייה קשובה לתושביה לאחר שדורגה בשלוש השנים האחרונות במקום הראשון במדרג העיריות של חברת "מידרג", שבחן את שביעות רצון התושבים משירות העיריות בערים בהן גרים.
יו"ר מרכז השלטון המקומי בישראל
בינואר 2014 נבחר חיים ביבס לראשונה לכהן כיו"ר מרכז השלטון המקומי ובשנת 2018 נבחר על ידי רוב ראשי הרשויות בישראל לקדנציה שנייה.
כראש הארגון המציג את הרשויות המקומיות בישראל, העמיד ביבס את תחום החינוך בראש סדר העדיפויות. הוא נאבק על הוספת סייעת שנייה בגני הילדים והשיג מימון ממשלתי מלא לרשויות חלשות לטובת הרפורמה.
ביבס יזם את תוכנית הצהרונים החברתיים שנכנסה לתוקף בשנת הלימודים תשע"ח ומגבילה את מחירי הצהרונים, זאת לאחר שנים של עלויות בלתי נשלטות. התוכנית מגדירה תקינה אחידה לכל הצהרונים המופעלים ברשויות המקומיות ברחבי הארץ, מסובסדת על פי האשכול הסוציו-אקונומי ונמצאת בפיקוח משרד החינוך.
בנוסף, ביבס פעל גם לצמצום הצפיפות בכיתות הלימוד בבתי הספר. בעקבות צעדים שנקט מרכז השלטון המקומי, הקצתה ממשלת ישראל לראשונה תקציב ייעודי ויחד עם משרד החינוך, גובשה תוכנית רב שנתית להפחתת הצפיפות שיישומה החל ב-2015.
עוד הקים מרכז השלטון המקומי ועדה מיוחדת לבחינת סל שירותים לתלמיד, הבוחנת לראשונה מהם שירותי החינוך הבסיסיים אותם צריכה המדינה להעניק לכל תלמיד ללא קשר למקום מגוריו ומוסד החינוך שהוא לומד בו. בנוסף עליהם, תעניק הממשלה מימון נוסף לרשויות בדירוג סוציו-אקונומי נמוך.
בשנת 2019 הצטרף מרכז השלטון המקומי כנציג בוועדה לגיל הרך שתקבע לראשונה מדיניות לטיפול בילדי הגיל הרך בגילאי לידה עד שלוש.
ביבס הצליח להגדיל את מענקי האיזון הניתנים לרשויות עם גירעון מובנה לכ־3.4 מיליארד ש"ח והגדיל את מענקי הפיתוח המוקצים לטובת פיתוח פרויקטים בפריפריה ובמגזר הערבי בכ־50 מיליון ש"ח. כמו כן, ביבס לקח חלק בקידום תוכנית החומש לפיתוח המגזר הערבי בכלל תחומי החיים שהחל לישמה ומוערכת במיליארדי שקלים.
מרכז השלטון המקומי, בראשות ביבס, הוביל להתחייבות לגביית היטל השבחה עבור פרויקטים בהתחדשות עירונית וכתב שיפוי לעיריות כנגד תלונות בפרויקטים מסוג זה.
בשנת 2016 הוביל מרכז השלטון המקומי בראשות ביבס הסכמי שכר לשיפוי והטבת תנאי העסקת עובדי הרשויות המקומיות ועובדי הקבלן במסגרתם שופרו תנאי העסקתם של כלל עובדי השלטון המקומי בכל הדרגים.
ביבס אף היה חבר בוועדת זילבר, שמונתה על ידי היועץ המשפטי לממשלה, במטרה לבחון דרכים לחיזוק שלטון החוק וטוהר המידות בשלטון המקומי. הצוות גיבש המלצות נרחבות להסדרת התנהלות הרשויות ושמירה על כללי האתיקה, הגברת השקיפות והסדרת ההליכים ברשויות ובימים אלו משרד הפנים ומרכז השלטון המקומי פועלים להטמעתן בנוהלי העבודה.
קישורים חיצוניים
מכתביו
מיקרומטר (כלי מדידה)
מיקרומטר הוא שמו של מכשיר מדידה למדידת מידות שונות של עצמים בדיוק רב. לרוב המיקרומטרים דיוק טוב ממאית המילימטר, ובכך הם עולים על הקליבר. קיימים סוגים שונים של מיקרומטרים: למדידת עובי, קוטר, עומק, הברגה ועוד.
פעולת המיקרומטר מבוססת על בורג בעל כריכות צפופות ועדינות, כך שסיבוב אחד שלו מקרב את לחיי המדידה בחצי מילימטר. על המכשיר ישנן שנתות המודדות את מיקומו של ראש הבורג, ועל ראש הבורג שנתות נוניוס המודדות את הזווית שלו (הספרות מציינות את האורך המתאים לזווית), ומאפשרות דיוק טוב יותר. כיום, ישנם מיקרומטרים עם תצוגה דיגיטלית בנוסף.
רוב המיקרומטרים מודדים מרחקים של עד 25 מילימטר וטווחי המדידה שלהם מגיעים בהפרשים של 25 מיקרומטר (החל מ-25-0 וכלה ב-400-375 ויותר).
רבה בר רב חנן
רבה (או רבא) בר רב חנן, היה אמורא בבלי בדור הרביעי, בנו של רב חנן.
רבה בר רב חנן, היה חברו הקרוב והחברותא של האמורא המפורסם אביי. היה גם חברו מילדות, ומסופר עליהם שבילדותם התארחו אצל רבה בר נחמני, ראש ישיבת פומבדיתא, ושאל אותם "למי מברכים?" ואמרו: "לרחמנא" [הרחמן]. "והיכן הוא יושב?" ורבא בר רב חנן הצביע כלפי התקרה ואביי יצא החוצה והצביע השמיימה. רבה התפעל מן התשובה וחזה שיגדלו כתלמידי חכמים. אך אביי היה קטן ממנו, ונחשב כתלמיד חבר שלו. במסכת ערובין כתוב שהוא ישב יחד עם רבה ורבי זירא, והוא ישב לפניהם, כינוי הכתוב לרוב על תלמיד היושב לפני רבו.
רבה העריכו ביותר, וביקש שהוא יספידהו לאחר מותו, יחד עם אביי.
נשא ונתן גם בפני רבא, וגם רב אויא היה מחבריו.
התגורר במקום בשם ארטיבנא (נוסחאות אחרות: ארטבינא, ארטביא, ארטוניא) ליד פומבדיתא, ובשבתות עשה עירוב תחומין לצורך הליכה לעיר התורה פומבדיתא. לדעת רבנו חננאל בפירושו שם, הליכתו נועדה לשמוע את שיעוריו של רב יוסף, שהיה ראש ישיבת פומבדיתא אחרי רבה.
לפרנסתו עסק כנראה בחקלאות. מסופר שהיו לו דקלים על גבול פרדסו של רב יוסף, וציפורים שקיננו על הדקלים הזיקו לפרדס. רב יוסף תבע ממנו להרחיק את הדקלים, והשיב שאיננו רוצה לעקור עצי פרי, אבל אם רב יוסף רוצה לעשות זאת בעצמו - הרי הוא רשאי.
קיכלי שחור-גרון
קִיכְלִי שְׁחֹר-גָּרוֹן (שם מדעי: Turdus atrogularis) הוא מין של ציפור שיר ממשפחת הקיכליים, הנודד במזרח הפלארקטי. תפוצתו חופפת לזו של הקיכלי האדום-גרון המזרחי יותר. בעבר הוא נחשב לפעמים כתת-מין של מין יחיד, "קיכלי כהה-גרון", ביחד עם קיכלי אדום-גרון שנחשב היה לתת-מין הנוסף. מחקרים עדכניים יותר רואים בשניהם מינים נפרדים.
בישראל הוא מזדמן נדיר ביותר עם 14 תצפיות עד היום, כאשר התצפיות הראשונות בישראל נרשמו לרוב באזור אילת, ובמיוחד במטע התמרים של קיבוץ אילות.
טקסונומיה ואטימולוגיה
השם המדעי מגיע מלטינית. Turdus הוא "קיכלי" ושם המין הספציפי atrogularis נגזר מ-ater, "שחור", ו-gula, "גרון". בעבר נחשב למין יחיד ביחד עם הקיכלי אדום-הגרון T. ruficollis אך כיום הם נחשבים למינים נפרדים.
זהו מין מונוטיפי, כלומר לא תוארו תת-מינים נפרדים.
תיאור
זהו קיכלי גדול וייחודי, מעט גדול מקיכלי רונן. אורכו 23–25 ס"מ ומשקלו כ-80 גרם. לזכר יש שחור מהסנטר ועד לחזה עם זנב שחור אפרפר. החלקים העליונים אפורים והחלקים התחתונים לבנבנים עם סוככות תת-כנף בצבע כתום-אדמדם. הנקבות והצעירים דומים, אך השחור בגרון ובחזה מוחלף בפספוס כהה.
בית גידול
קיכלים שחורי-גרון מתרבים בשולי קרחות יער מחטניים או נשירים מעורבים, לעיתים קרובות בסבך של אורן סיבירי (Pinus sibirica) או יערות אשוח מעורבים, במיוחד לאורך מקורות מים או באזורי ביצות.
אקולוגיה
הקיכלי שחור-הגרון מקנן ביחידים או קבוצות קטנות של זוגות החל מסוף מאי ועד לסוף יולי. הקן עשוי מעשבים וזרדים דקים המחוברים ביניהם באדמה ומרופדים בעשבים עדינים, טחב או חזזיות. הקן ממוקם בדרך כלל בגובה של 1.5 עד 2 מטר מהקרקע, ולפעמים על הקרקע. מעבר לכך התנהגותו דומה לזו של הקיכלי האפור. בחורף הוא נמצא לעיתים קרובות בלהקות גדולות עם קיכלים אחרים כמו קיכלי חדגוני (T. unicolor), קיכלי אפור-חזה (T. eunomus) וקיכלי גדול, בנדידה לעיתים קרובות עם קיכלי חום-כנף. מחבב צמחייה ירוקת עד צפופה. הוא ניזון על הקרקע מחסרי חוליות וכן מפירות יער שונים, דובדבנים ומיני זרעים.
תפוצה
תפוצת הקיץ של הקיכלי שחור-הגרון משתרעת מהמזרח הקיצוני של אירופה עד למערב סיביר וצפון-מערב מונגוליה. טווח תפוצת החריפה משתרע מהמזרח התיכון,אם לא נפוץ, בחצי האי ערב ועד מזרח מיאנמר. בתור משוטט הוא הזדמן ליפן, תאילנד וטייוואן, כמו גם לרוב אירופה ממערב לתפוצה הרגילה שלו.
אליפות אירופה בשחייה 1954
אליפות אירופה השמינית בשחייה נערכה בטורינו שבאיטליה מ-31 עד 5 בספטמבר 1954.
מושיק ליפץ
משה "מושיק" ליפץ (נולד ב-18 בנובמבר 1960) הוא איש עסקים ישראלי וראש המועצה המקומית לשעבר של סביון.
ביוגרפיה
ליפץ נולד בבני ברק כאחד מארבעה ילדים. עם גיוסו לצה"ל בשנת 1978 התנדב לחטיבת הצנחנים והתקבל לפלוגת ההנדסה החטיבתית. בצנחנים עבר ליפץ מסלול הכשרה כלוחם וקורס מ"כים חי"ר ולקח חלק בפעילות המבצעית של החטיבה. במלחמת לבנון הראשונה לחם כאיש מילואים בשורות פלוגת ההנדסה של החטיבה, שבמסגרת חטיבת הצנחנים הסדירה כולה נחתה מן הים בשפך נהר האוואלי והובילה את אוגדות צה"ל עד מבואות ביירות. כאיש מילואים בחטיבת חצי האש לחם גם במלחמת לבנון השנייה.
ליפץ היה איש מכירות של מוצרי אלקטרוניקה. ב-1990 הורשע לפי הודאתו ברכישת מאות מכשירי וידאו מוברחים ובהעלמת עשרות אלפי ש"ח ממע"מ, ונגזרו עליו חמישה חודשי מאסר שהומרו, בזכות שירותו הקרבי במלחמת לבנון הראשונה, בעבודות שירות ובקנס. בגיל 27 הנפיק חברה בבורסה, וב-1995 מכר אותה, והקים חברת היי טק.
בשנת 2003 נבחר כחבר מועצה בסביון, ושימש כיו"ר ועדות הכספים והספורט בה. בשנת 2007 השתתף בעונה הראשונה של תוכנית המציאות "הישרדות 10", והיה המודח העשירי. במאי 2008, לאחר פטירתו של ראש מועצת סביון רוממיה הלוי-סגל, בחרו בו חברי המועצה לממלא מקומו. בבחירות שנערכו בהמשך אותה שנה זכה בכ-75% מקולות הבוחרים. בבחירות 2013 הפסיד ליפץ את ראשות המועצה למוטי לנדאו.
ביולי 2018 נפסק שעל מועצת סביון לשלם פיצוי בסך 60 אלף ש"ח לאגודה השיתופית גני יהודה ולעומד בראשה עמיר פורת, עקב דברי לשון הרע שאמר ליפץ במהלך ישיבה שהתקיימה ב-2013.
ליפץ נשוי לדולי, אדריכלית, ואב לשלושה.
שינגטי
שינגטי (ערבית شنقيط - "שנקיט") היא עיירה קטנה מבוצרת (קסר) שהייתה למרכז סחר ודת אסלאמי בימי הביניים. העיירה שוכנת ברמת אדראר מזרחית לעיר אטאר (أطار) בצפונה של מאוריטניה. בעבר התגוררו בה כ-20,000, אך כיום היא ביתם של כ-1,500 תושבים העוסקים בתיירות ובחקלאות. בשנת 1996 הכריז ארגון אונסק"ו על שינגטי ועל שלוש מצודות נוספות במדינה כעל אתר מורשת עולמית.
היסטוריה
אזור שינגטי היה בעבר סוואנה רחבת ידיים והיה מיושב משך אלפי שנים. במערות סמוכות לעיר נמצאו ציורי סלע של ג'ירפות, פרות ובני אדם, על רקע צמחייה עשירה, השונה לחלוטין מנופו של מדבר סהרה כיום.
העיר הפכה לנקודת מעבר חשובה לעולי רגל בדרכם למכה על מנת לקיים את מצוות החג', ואט אט צברה מעמד של עיר קדושה בפני עצמה, במיוחד עבור אלה שלא היו יכולים לקיים את המצווה במלואה ולעמוד בתלאות הדרך עד לחצי האי ערב. שינגטי הפכה למרכז ללימודי האסלאם והמדע במערב אפריקה, ובין מקצועות הלימוד נכללו משפטים, אסטרונומיה, מתמטיקה ורפואה. במשך מאות שנים הייתה מאוריטניה כולה ידועה בשם "ארץ שנקיט".
שדה נפט שהתגלה לאחרונה מול חופי המדינה נקרא על שמה של העיירה בשל היותה כה חשובה ומפורסמת בעבר.
האתר
בתי שינגטי עשויים אבן מיובשת ולבני בוץ בגווני אדום, המכוסים בגגות שטוחים עשויים מגזעי ומענפי דקל. חלק מהבתים ערוכים סביב חצרות פנימיות ודלתותיהם של בתים עתיקים פוסלו מעצי שיטה שנעלמו מהנוף המקומי זה לא מכבר.
המבנה הבולט בעיירה הוא מסגד יום השישי שלו מינרט מרובע ובראשו נישאים חמישה תרנים בצורת ביצי יען. מסגד זה נחשב לאחד מסמליה של מאוריטניה.
מבנים בולטים נוספים בעיירה הם המצודה אשר שימשה בעבר את הלגיון הצרפתי ומגדל מים גבוה. ברובע העתיק של שינגטי חמש סיפריות המשמשות אכסניה לכתבי יד מדעיים ולטקסטים של הקוראן. העיר הנטושה בחלקה הגדול מתמודדת עם סכנת החולות הנודדים המאיימים לכסותה.